
GUVERNUL  REPUBLICII  MOLDOVA

DECIZIE PROTOCOLARĂ nr. ________ /2026

Extras din procesul-verbal nr.                (pct.         )
al ședinței Guvernului din                                     2026







Se aprobă și se prezintă Parlamentului spre examinare proiectul de lege pentru modificarea unor acte normative (norme privind înregistrarea dactiloscopică de stat).




Prim-Ministru						Alexandru MUNTEANU























Aprobat în ședința Guvernului din _______________2026
Decizia protocolară nr.________/2026

Proiect


LEGE
pentru modificarea unor acte normative (norme privind înregistrarea dactiloscopică de stat)

Parlamentul adoptă prezenta lege organică.

Art. I. – Legea cu privire la înregistrarea dactiloscopică de stat nr. 1549/2002 (Monitorul Oficial al Republicii Moldova, 2003, nr. 14-17, art. 51), cu modificările ulterioare, se modifică după cum urmează:
1. La articolul 7:
litera a), cuvintele „dispăruți fără urmă” se exclud;
se completează cu litera e), cu următorul cuprins:
„ e) asigurarea securității statului.”.
2. La articolul 10:
alineatul (1) punctul 3), textul „ , cu excepția persoanelor care au renunțat la numărul de identificare de stat” se exclude;
alineatul (1) punctul  7), cuvintele „azil în conformitate cu prevederile Legii” se substituie cu cuvintele „una din formele de protecție prevăzute de Legea”;
alineatul (1) se completează cu punctul  9), cu următorul cuprins:
„ 9) persoanele care solicită sau dețin, în condițiile Legii nr. 130/2012 privind regimul armelor și al munițiilor cu destinație civilă, permise sau alte acte permisive necesare procurării, deținerii, portului, folosirii ori comercializării armelor de foc.”.
3. La articolul 12:
alineatul (1), litera b), textul „7), 8)” se substituie cu textul „7) - 9)”;
alineatul (2), cuvintele „ , cu excepția celor care au renunțat la numărul de identificare de stat” se exclud;
alineatul (2), textul „pct. 1)-3)” se substituie cu textul „pct. 1)-2)”;
se completează cu alineatul (21), cu următorul cuprins:
„ (21) Persoanele enumerate la art. 10 alin. (1) pct. 3) sunt supuse înregistrării dactiloscopice obligatorii la perfectarea sau preschimbarea permisului de conducere.”;
se completează cu alineatul (22), cu următorul cuprins:
„ (22) Prin derogare de la termenele generale, titularii actelor permisive prevăzute la art. 10 alin. (1) pct. 9), eliberate în temeiul reglementărilor anterioare, sunt supuși procedurii de înregistrare dactiloscopică obligatorii cu ocazia primei solicitări de vizare a permisului de armă sau la prima solicitare de eliberare ori de modificare a unui act permisiv.”.
4. La articolului 14:
alineatul (1) va avea următorul cuprins:
„ (1) Dreptul de a obține și de a utiliza date dactiloscopice îl au procurorii, ofițerii de urmărire penală, ofițerii  de investigații în scopurile prevăzute la art. 7.
Personalul desemnat din cadrul autorităților cu atribuții de prevenire, depistare și investigare a infracțiunilor are drept de acces doar în baza unei solicitări motivate, cu identificarea dosarului sau a cauzei aflate în gestiune.”;
se completează cu alineatul (11), cu următorul cuprins:
„ (11) Orice accesare a datelor dactiloscopice este înregistrată automat într-un jurnal de acces (log-uri), care va cuprinde: identitatea utilizatorului, data și ora, scopul accesării, temeiul legal și datele consultate. Jurnalele de acces sunt păstrate în vederea auditului periodic efectuat de responsabilul cu protecția datelor.
Accesarea neautorizată sau utilizarea datelor în afara scopului declarat atrage răspunderea disciplinară, contravențională sau penală, după caz.”;
se completează cu alineatul (21), cu următorul cuprins:
„ (21) Prelucrarea datelor dactiloscopice ale persoanelor prevăzute la art. 10 alin. (1) pct. 9) se efectuează de către Ministerul Afacerilor Interne, prin intermediul autorității administrative din subordine responsabile de gestionarea Registrului de stat dactiloscopic, în calitate de operator. Prelucrarea se realizează exclusiv în scopul verificării identității și al evaluării condițiilor legale de autorizare prevăzute de Legea nr. 130/2012. Datele prelucrate, condițiile de acces prin separare logică între scopul administrativ și cel penal, procedura de ștergere, evidența accesărilor și auditul periodic se aprobă de către Guvern.”.
5. La articolul 15:
alineatul (1), litera a), textul „asupra cărora se extinde prezenta lege” se substituie cu textul „prevăzute la  art. 10 alin. (1) pct. 1) - 5), precum și persoanele supuse înregistrării dactiloscopice benevole”;
alineatul (1), se completează cu litera c), cu următorul cuprins:
„ c) pentru persoanele față de care s-a dispus scoaterea de sub urmărire penală, încetarea procesului penal sau achitarea definitivă – datele se nimicesc din oficiu în termen de 30 de zile de la rămânerea definitivă a hotărârii, dacă persoana nu este vizată într-o altă cauză penală sau contravențională;”;
alineatul (1), se completează cu litera d), cu următorul cuprins:
„ d) pentru persoanele supuse arestului contravențional – datele se păstrează pe o perioadă de 5 ani de la data executării sancțiunii, cu excepția cazului în care persoana a comis o nouă contravenție sau infracțiune în acest interval;”;
alineatul (1), se completează cu litera e), cu următorul cuprins:
„ e) pentru străinii menționați la art. 10 alin. (1) pct. 7) și 8) – datele se păstrează 10 ani și sunt nimicite la expirarea acestui termen, cu excepția cazului în care necesitatea păstrării este reconfirmată în urma unei revizuiri periodice efectuate la fiecare 3 ani;”;
alineatul (1), se completează cu litera f), cu următorul cuprins:
„ f) persoanele prevăzute la  art. 10 alin. (1) pct. 9) – datele se păstrează pe durata de valabilitate a actului permisiv inclusiv pentru o perioadă de 10 ani de la data expirării, retragerii definitive a actului permisiv ori a decesului titularului.
La expirarea termenului menționat, datele sunt nimicite automat, cu excepția cazului în care acestea sunt necesare în cadrul unei proceduri penale sau contravenționale aflate în desfășurare.”;
se completează cu alineatul (3), cu următorul cuprins:
„ (3) În cazul respingerii cererii de eliberare a actului permisiv, datele biometrice prelevate sunt nimicite imediat după rămânerea definitivă a deciziei de respingere. Autoritatea competentă poate păstra doar informația administrativă necesară apărării actului în instanță, pe o durată ce nu va depăși termenele de prescripție pentru contenciosul administrativ.”.
6. Pe tot parcursul textului, cuvintele „subdiviziune specializată a Ministerului Afacerilor Interne” și „subdiviziune specializată centrală a Ministerului Afacerilor Interne”, la orice formă gramaticală, se substituie cu cuvintele „autoritate administrativă și/sau instituția din subordinea Ministerului Afacerilor Interne”, la forma gramaticală corespunzătoare.
Art. II. Legea privind regimul armelor și al munițiilor cu destinație civilă nr. 130/2012 (Monitorul Oficial al Republicii Moldova, 2012, nr. 222-227, art. 721), cu modificările ulterioare, se modifică după cum urmează:
1. La articolul 7:
alineatul (1), se completează cu litera f), cu următorul cuprins:
„ f) se supun procedurii de înregistrare dactiloscopică, inclusiv prelevării imaginilor de amprente palmare, în cazurile și condițiile stabilite de Legea nr. 1549/2002, pe baza unei obligații legale, exclusiv în scopurile prevăzute de lege și cu garanțiile aferente protecției datelor cu caracter personal.”;
alineatul (2), se completează cu litera j), cu următorul cuprins:
„ j) refuză să se supună procedurii de înregistrare dactiloscopică în condițiile prezentei legi.”;
se completează cu un alineat nou cu următorul cuprins:
„ (6) Datele dactiloscopice colectate în cadrul procedurii de examinare a cererii sunt transmise de către subdiviziunile Inspectoratului General al Poliției pentru înregistrare în Sistemul informațional automatizat „Registrul de stat dactiloscopic”, în conformitate cu legislația specială.
Utilizarea ulterioară a acestor date în alte scopuri decât cele de autorizare a armelor este permisă numai în condițiile și cazurile expres prevăzute de Legea nr. 1549/2002, cu respectarea principiului separării accesului pe bază de roluri și a jurnalizării obligatorii a fiecărei operațiuni.”;
2. La articolul 11, alineatul (4), textul „la art. 7 alin. (1) lit. c) și d)” se substituie cu textul „la art. 7 alin. (1) lit. c), d) și f)”;
3. La articolul 56:
alineatul (1) litera e), textul „la art. 7 alin. (2) lit. a), b) și e)–g)” se substituie cu textul „la art. 7 alin. (2) lit. a), b), e)–g) și j)”;
alineatul (2) litera c), textul „la art. 7 alin. (2) lit. a), b) și e)–g)” se substituie cu textul „la art. 7 alin. (2) lit. a), b), e)–g) și j)”;
alineatul (3) litera f), textul „la art. 7 alin. (2) lit. a), b) și e)–g).” se substituie cu textul „la art. 7 alin. (2) lit. a), b), e)–g) și j).”;
4. La articolul 711, alineatul (8), textul „la art. 7 alin. (2) lit. a), b) și d).” se substituie cu textul „la art. 7 alin. (2) lit. a), b), d) și j).”;
5. Pe tot parcursul textului, cuvintele „subdiviziune specializată a Ministerului Afacerilor Interne” și „subdiviziune specializată centrală a Ministerului Afacerilor Interne”, la orice formă gramaticală, se substituie cu cuvintele „autoritate administrativă și/sau instituția din subordinea Ministerului Afacerilor Interne”, la forma gramaticală corespunzătoare.
Art. III. – (1) Prezenta lege intră în vigoare la expirarea termenului de 6 luni de la data publicării în Monitorul Oficial al Republicii Moldova.
(2) Guvernul, în termen de 6 luni de la data publicării prezentei legi:
a) va aduce actele sale normative în concordanță cu prezenta lege;
b) va prezenta Parlamentului, propuneri pentru aducerea legislației în vigoare în concordanță cu prezenta lege.

